ฉันใช้ยาสอดค่ะ เพราะเป็นเชื้อราในช่องคลอง และเพิ่งมีเพศสัมพันกับแฟนวันที่ 22 ตุลาคม แต่กินยาคุมฉุกเฉินครบสองเม็ดแล้ว วันนี้มูกเขียวๆออกมาจากช่องคลอดค่ะ มีเลือดผสมมาเล็กน้อย แบบนี้อันตรายมั้ยคะ แล้วยังมีโอกาสตั้งครรภ์รึเปล่าคะ
สวัสดีค่ะหากเป็นการติดเชื้อราในช่องคลอดและใช้ยาสอด ส่วนใหญ่จะเป็นตัวยาโคลไทรมาโซลชนิดสอดค่ะสำหรับผลข้างเคียงเฉพาะที่ที่อาจเกิดได้ เช่น อวัยวะเพศภายนอกบวม แดง มีผื่นขึ้น คันหรือแสบบริเวณภายนอกและช่องคลอด เลือดออก บางรายอาจมีปวดท้องน้อยค่ะเบื้องต้นถ้าหากอาการไม่ดีขึ้น ร่วมกับตกขาวมีมูกเขียวและมีเลือดผสมออกมา ซึ่งถือว่าผิดปกติ แนะนำให้หยุดใช้ยาก่อนค่ะและแนะนำให้ไปพบคุณสูตินรีแพทย์ค่ะ เพื่อตรวจร่างกายและลักษณะตกขาวโดยละเอียดค่ะ เนื่องจากอาจจะไม่ได้ติดเชื้อราแต่อาจจะเป็นการติดเชื้อแบคทีเรีย หรือโรคติดต่อทางเพศสัมพันธ์ เช่น โรคหนองในแท้ โรคหนองในเทียม ซึ่งจะต้องให้การเพิ่มเติมค่ะส่วนเรื่องตั้งครรภ์นั้น หากรับประทานยาคุมกำเนิดฉุกเฉินเร็วที่สุดหรือภายใน3 วัน หลังจากมีเพศสัมพันธ์ โอกาสตั้งครรภ์จะน้อยค่ะ